Bolly til VM med Drogba og Yaya Touré
Bolly, som er født og oppvokst på Holmlia i Oslo, har gått gradene i norsk fotball, men spiller nå for tyske Fortuna Düsseldorf. Han hang med da Lamouchi slanket troppen fra 28 til 23 spillere søndag. Et annet «norsk» innslag er Stabæk-keeper Mandé Sayouba. Foruten ham er tidligere Rosenborg-spiss Didier Konan Ya inkludert i troppen. I spissen for det ivorianske laget er spisslegenden Didier Drogba og Manchester City-stjernen Yaya Touré. Også flere kjente spillere fra blant annet Premier League er med. Totalt består troppen av 22 Europa-proffer, mens andrekeeper Sylvain Gbohouo er eneste hjemlige spiller. Elfenbenskysten møter Japan, Colombia og Hellas i VM-gruppe C. Troppen: Målvakter: Boubacar Barry (Lokeren), Sylvain Gbohouo (Sewe Sport), Mandé Sayouba (Stabæk). Forsvarsspillere: Jean-Daniel Akpa Akpro (Toulouse), Serge Aurier (Toulouse), Souleyman Bamba (Trabzonspor), Arthur Boka (Stuttgart), Viera Diarrassouba (Caykur Rizespor), Constant Djakpa (Eintracht Frankfurt), Kolo Touré (Liverpool), Didier Zokora (Trabzonspor). Midtbanespillere: Geoffroy Serey Die (Basel), Ismael Diomande (St Étienne), Max Gradel (St Étienne), Cheick Tioté (Newcastle), Yaya Touré (Manchester City), Didier Ya Konan (Hannover). Angrepsspillere: Mathis Bolly (Fortuna Düsseldorf), Wilfried Bony (Swansea), Didier Drogba (Galatasaray), Gervinho (Roma), Salomon Kalou (Lille), Giovanni (Basel). (©NTB)
Den tidligere Lillestrøm-spilleren Mathis Bolly er blant Elfenbenskysten-sjef Sabri Lamouchis 23 utvalgte til fotball-VM i Brasil.